**Ponedeljek, 3. maj 2020 – OPB**

Pozdravljeni učenci.

Tudi v času počitnic smo morali skrbeti za higieno in upoštevati navodila za ohranitev zdravja.

Tako so skrb za osebno higieno, pospravljanje sobe, pripravljanje in pospravljanje mize že stalnica v vašem vsakdanjiku.

Ko opraviš vse svoje naloge, pojdi na zrak.

Na dvorišču nariši letalo in vanj napiši števila od 1 do 10.

Poišči ploščat kamenček in se igraj.

Še enkrat ti dodajam sliko in navodila za igro.
**Kamenček vržeš v sredino prvega polja, ko kamenček obleži, odskačeš v polje, pobereš kamenček in spet odskačeš nazaj pred letalo.**

**Mečeš vse dokler ne narediš »fuč«;**

**- to se zgodi, če stopiš na črto med številkami,**

**- če kamenček vržeš na črto,**

**- če kamenček vržeš iz polja.**

**Ko narediš »fuč«, se umakneš in daš možnost drugemu igralcu.**

**Igro nadaljuješ v polju pred tistim, kjer si naredil »fuč«.
V enojno polje skačeš z eno nogo v dvojno pa z obema istočasno. Pomembno je to, da nikoli ne skočiš na črto.**

**Na vrhu letala, na številki 10, lahko počivaš na obeh nogah. Pri obratu se obrneš v skoku.**

Želim ti veliko zabave.

učiteljica Milena